Mannvit býr yfir mikilli þekkingu á sviði umferðarverkfræði og samgönguskipulags og veitir heildarráðgjöf á þessu sviði . Fólksfjölgun og uppbygging kallar á vandaða stefnumótun og gott samgönguskipulag í eldri og nýrri byggð til að tryggja lífsgæði og hreyfanleika íbúa . Nútímalegt skipulag þéttbýlissamgangna snýst um að uppfylla ferðaþörf fólks á skilvirkan hátt með öllum ferðamátum með öryggi og gott umhverfi að leiðarljósi . Sérfræðingar fyrirtækisins í umferðar - og skipulagsmálum fást við fjölbreytt verkefni . Sem dæmi má nefna umferðarspár og umferðarhermun vegna skipulagstillagna , úrbætur á umferðarflæði , hönnun bílastæðahúsa , greiningarvinnu og stefnumótun , skipulag göngu - og hjólreiðastíga og hönnun íbúðahverfa með 30 km hámarkshraða . Mannvit býður jafnframt uppá gerð samgöngumats og mat á umferðarhávaða . Mannvit veitir sveitarfélögum og skipulagshöfundum alhliða aðstoð við gerð svæðis , - aðal - og deiliskipulags . Áhrif mismunandi skipulagsvalkosta á samgöngur eru metin með reiknilíkönum og kostnaðar - / ábatagreiningu og ráðgjöf veitt við skipulag gatna , almenningssamgangna og göngu - og hjólaleiða . Svæðisskipulag höfuðborgarsvæðisins 2015 - 2040 , undirbúningur samgöngumiðstöðvar við BSÍ og umferðaröryggis-leiðbeiningar eru dæmi um nýleg verkefni .